Energimerking av forbruksartikler

**Energimerking** er et system for å merke energikrevende apparater med sammenlignbar informasjon om forbruk av energi ved bruk av apparatet. 

I henhold til norsk lov om merking av forbruksvarer og tilhørende forskrifter samt en rekke ulike EU-direktiv (92/75/CEE, 94/2/CE, 95/12/CE, 96/89/CE, 2003/66/CE) må de fleste hvitevarer, lyspærer (forpakningen) og biler være utstyrt med et **energimerke** når de frembys for salg eller leie. Utstyrets energieffektivitet angis i form av ulike **energieffektivitets-klasser** fra A til G. A er mest energieffektivt, G minst energieffektivt. Merkene skal også gi forbrukerne annen nyttig informasjon. Informasjonen må også oppgis i brosjyrer og på utsalgstedenes internett-sider.

Energimerkingen har eksistert i EU siden 1993 og i Norge siden 1996. I løpet av disse årene har produktene gjennomgått en betydelig energieffektivisering. I et forsøk på å fange opp dette er klassene A+ og A++ senere blitt introdusert for kjøleskap.

## Forvaltning av regelverket
Norges vassdrags- og energidirektorat (NVE) er tilsynsmyndighet for energimerkeordningen. Tilsynet omfatter å kontrollere at apparater i butikkene er riktig merket, og at opplysningene på merkingen er korrekt. Olje- og energidepartementet (OED) forvalter sammen med andre departementer det norske lovverket knyttet til energimerking. Statens institutt for forbruksforskning (SIFO) gjennomfører kontroll i butikkene og testing av produkter på oppdrag fra NVE.

## Ansvarsområder
Utsalgstedene er ansvarlig for at produktene er tydelig merket ved salg eller utleie. Det er leverandørene (produsentene) som har ansvar for at butikkene får riktige merkelapper til produktene. 
Kontroller som er gjennomført har avslørt store mangler både hos butikkene, men også feilmerking fra produsentene.

## Gyldighetsområde
Hvitevarer som skal energimerkes, er: Kjøle-/fryseapparater, oppvaskmaskiner, vaskemaskiner, tørketromler, kombinerte vask-/tørkmaskiner, lyskilder, stekeovner og klimaanlegg (luft-luft varmepumpe eller airconditionanlegg, vann-luft varmepumpe eller airconditionanlegg og væske-luft varmepumper) med kjøleeffekt under 12 kW. 

## Fremtidig revisjon
I dag finner man nesten ikke hvitevarer i dårligere energiklasser enn C i butikker i Norge. Den positive utviklingen har medført at det er naturlig at kravene til de ulike energiklassene skjerpes. EU-kommisjonen har derfor besluttet å revidere rammedirektivet for energimerking av hvitevarer til husholdningsbruk, Energy Labelling Directive 92/75/EEC.

## Husholdningsapparater
### Merkingen
Energimerkelappen er delt inn i minimum 4 kategorier:
* Produktdetaljer: Avhengig av produkttypen, spesifikke detaljer om modellen og materialene den er laget av
* Energiklasse: En fargekode assosiert med en bokstav (fra A til G) som gir et inntrykk av produktets energiforbruk
* Forbruk, effektivitet, kapasitet osv: Informasjon avhengig av produkttype
* Støy: Støy forårsaket av produktet angis i desibel

### [[Kjøleskap]], [[fryser]]e og [[kombiskap]]
Tabellen angir energieffektivitet. Indekstallet beregnes for hvert produkt avhengig av energiforbruk og produktets volum. Indekstallet beregnes med andre ord ikke utfra antall kilowatt-timer kWh.

Merkelappen inneholder også:
* Årlig energiforbruk i kWh
* Antall liter kjølekapasitet (for kjøleskap og kombiskap)
* Antall liter frysekapasitet (for frysere og kombiskap)
* Støy oppgitt i dB(A)

For kjøleskap (og kun for disse) vil modeller som er mer energieffektive enn kategori A kunne merkes A+ eller A++.

### [[Vaskemaskin]]er, [[tørketrommel|tørketromler]] og kombinasjoner av disse
For vaskemaskiner beregnes energieffektivieten ved en 60°C bomullsvask med maksimal last, typisk  6 kg. Indekstallet er kWh per kilo vasket tøy.

Merkelappen inneholder også:
* Totalforbruk per vask
* Vaskeresultat – med klasser fra A til G
* Sentifugeresultat (restfuktighet) – med klasser fra A til G
* Sentrifugehastighet (maks)
* Total kapasitet av bomullstøy angitt i kg
* Vannforbruk per vask angitt i liter
* Støy for vask og sentrifugering angitt i dB(A)

For tørketromler blir energieffektiviteten beregnet ved tørking av bomullstøy og maksimal oppgitt last. Energieffektivitet oppgis i kWh per kilo tøy. Ulike skalaer finnes for kondenstørketromler og ventilerte tørketromler.

Kondenstørketromler

Ventilerte tørketromler

Merkelappen inneholder også:
* Energiforbruk per tørk
* Kapasitet av bomullstøy oppgitt i kg
* Hvorvidt produktet er av typen kondens eller er ventilert
* Støy oppgitt i dB(A)

For kombinasjoner av vaskemaskiner og tørketromler er energieffektivitet oppgitt og målt som for tørketromler.

Merkelappen inneholder også:
* Energiforbruk (både vask og tørk)
* Energiforbruk per vask
* Vaskeresultat – med klasser fra A til G
* Sentrifugehastighet (maks)
* Total kapasitet av bomullstøy angitt i kg
* Vannforbruk per vask angitt i liter
* Støy for vask og sentrifugering og tørking angitt i dB(A)

### [[Oppvaskmaskin]]
Energieffektivitet måles i forhold til antall kuverter. For den mest vanlige typen, en 12-kuverters maskin gjelder skalaen nedenfor. Måltallet er kWh per 12 kuverter.

Merkelappen inneholder også:
* Energiforbuk i kWh per vask
* Vaskeresultat – med klasser fra A til G
* Tørkeresultat – med klasser fra A til G
* Kapasitet målt i antall kuverter
* Vannforbruk i liter per vask
* Støy oppgitt i dB(A)

### [[Komfyr|Stekeovn]]
Merkelappen inneholder også:
* Energieffektivitet – med klasser fra  A til  G
* Energiforbruk i  kWh 
* Stekeovnsvolum i liter

## [[Air conditioning]]
Forskriftene gjelder bare enheter under 12 kW. Merkelappen skal inneholde:
* Modell,
* Energieffektivitet – med klasse fra A til G,
* Årlig energiforbruk (full belastning med 500 timer per år)
* Kjølekapasitet ved maks belastning i kW
* Energieffektivitet ved kjøling og full belastning
* Type (Kun kjøl, kjøl/varme)
* Kjøletype (luft eller vann)
* Støy oppgitt i dB 
For air conditioning med varmekapasitet skal merkelappen også inneholde: 
* Varmekapasitet ved full belastning i kW
* Energieffektivitet ved oppvarming og full belastning

## [[Lyspære]]
Merkelappen skal inneholde:
* Energieffektivitet – med klasse fra A til G,
* Lysstyrke oppgitt i lumen
* Energiforbruk i watt
* Gjennomsnittlig levetid i timer

## [[Bil]]er

For motorkjøretøy er det utslipp av karbondioksid i gram per kilometer som er oppgitt.

Merkelappen inneholder også informasjon om:
* Merke
* Modell
* Versjon
* Drivstofftype
* Girtype
* Vekt
* Drivstoff-forbruk
** blandet kjøring
** bykjøring
** landeveiskjøring
* CO2 utslipp i gram per kilometer

## Se også
* Energimerking av bygg

## Referanser


## Eksterne lenker
* Free Online EPC Graph Creation Tool
* European Council Directive 92/75/EEC 
* EU Intelligent Energy.